Ο **Χουάνγκ Σουν-χονγκ** (κορεάτικα: 황선홍 , γεννήθηκε 14 Ιουλίου 1968) είναι Νοτιοκορεάτης πρώην ποδοσφαιριστής και νυν προπονητής. Θεωρείται ως ένας από τους κορυφαίους ποδοσφαιριστές στην ιστορία της χώρας του.

Καριέρα
-------

Μετά την αποφοίτησή του από το Πανεπιστήμιο, ο Χουάνγκ αποφάσισε να μην παίξει στη χώρα του και μετακόμισε στη Γερμανία για να ξεκινήσει την επαγγελματική του καριέρα το καλοκαίρι του 1991 εντασσόμενος στην εφεδρική ομάδα της Μπάγερ Λεβερκούζεν και σημείωσε 10 γκολ με 10 εμφανίσεις στην τέταρτη κατηγορία της Γερμανίας. Ένας σοβαρός τραυματισμός τον επόμενο χρόνο τον οδήγησε σε επιστροφή στη χώρα του και στην νεοσύστατη ομάδα Πόχανγκ Στίλερς. Το 1995 είχε εξαιρετική χρονιά έχοντας 11 γκολ και έξι ασίστ με 24 εμφανίσεις συμπεριλαμβανομένου ενός ρεκόρ, το οποίο σημείωσε σκοράροντας σε οκτώ συνεχόμενους αγώνες, αλλά η ομάδα του τερμάτισε δεύτερη. Κέρδισε δύο Ασιατικά Πρωταθλήματα Συλλόγων, αλλά δεν μπόρεσε να κερδίσει έναν τίτλο πρωταθλήματος. Πέρασε επίσης μεγάλο μέρος της καριέρας του στην Ιαπωνία και είχε την πιο παραγωγική του σεζόν με την Σερέσο Όσακα. Σκόραρε 24 γκολ σε 25 αγώνες το 1999, και έγινε ο πρώτος Νοτιοκορεάτης ποδοσφαιριστής που κέρδισε το βραβείο του πρώτου σκόρερ ξένου πρωταθλήματος.

Ως άγνωστος παίκτης που έπαιζε για ένα πανεπιστήμιο, ο Χουάνγκ επιλέχθηκε απρόσμενα για την Εθνική της Νότιας Κορέας για το  Ασιατικό Κύπελλο Εθνών του 1988 από τον προπονητή Λι, ο οποίος τον παρακολουθούσε από τότε που ήταν παίκτης γυμνασίου. Σκόραρε δύο γκολ, ένα επί του Ιράν και ένα επί της Ιαπωνίας. Μετά από εξαιρετικές εμφανίσεις, που σκόραρε επτά γκολ στην προκριματική φάση, συμπεριλήφθηκε στην ομάδα της Νότιας Κορέας για το Παγκόσμιο Κύπελλο του 1990 αλλά στην τελική φάση δεν υπήρξε καμία επιτυχία.

Σε αντίθεση με την κριτική των οπαδών για την κακή απόδοση στο Παγκόσμιο Κύπελλο Ποδοσφαίρου 1994, ο Χουάνγκ επιλέχθηκε ως επιθετικός της εθνικής ομάδας από τους προπονητές στους Ασιατικούς Αγώνες του 1994, όπου ήταν ο πρώτος σκόρερ του τουρνουά σημειώνοντας 11 γκολ σε πέντε αγώνες, συμπεριλαμβανομένων οκτώ γκολ επί του Νεπάλ. Έπαιξε επίσης για την ομάδα κάτω των 23 ετών της Νότιας Κορέας ως υπερήλικος παίκτης για τους Ολυμπιακούς Αγώνες του 1996 και συνέβαλε στη νίκη κερδίζοντας ένα κρίσιμο πέναλτι, το οποίο ολοκληρώθηκε ως το νικητήριο γκολ, στον πρώτο αγώνα με τη Γκάνα.

Ο Χουάνγκ εξακολουθούσε να αποτελεί σημαντικό στέλεχος της Νότιας Κορέας και στο Παγκόσμιο Κύπελλο του 2002. Σημειώνοντας το νικητήριο γκολ στον πρώτο αγώνα των ομίλων με αντίπαλο την Πολωνία, βοήθησε τη Νότια Κορέα να πετύχει την πρώτη της νίκη στο Παγκόσμιο Κύπελλο. Τελείωσε τη διεθνή του καριέρα μετά το Παγκόσμιο Κύπελλο του 2002 έχοντας 103 διεθνείς εμφανίσεις και 50 γκολ για τη Νότια Κορέα έχοντας έξι επεμβάσεις, λόγω πολλών τραυματισμών κατά τη διάρκεια της καριέρας του. 

Μετά την αποχώρησή του από την ενεργό δράση ακολούθησε προπονητική καριέρα σε συλλόγους της Κορέας και από το 2021 είναι προπονητής της Εθνικής Κορέας κάτω των 23 ετών.

Τίτλοι και διακρίσεις
---------------------

**Πόχανγκ Στίλερς**

* Κύπελλο Κορέας : 1996
* Λιγκ Καπ Κορέας : 1993
* Κύπελλο Πρωταθλητριών Ασίας (2) : 1996–97, 1997–98

**Νότια Κορέα**

* Ασιατικοί Αγώνες χάλκινο μετάλλιο : 1990

**Ατομικές διακρίσεις**

* Ασιατικοί Αγώνες πρώτος σκόρερ : 1994
* Πρωτάθλημα Ιαπωνίας πρώτος σκόρερ : 1999
* Κύπελλο Συνομοσπονδιών χάλκινο παπούτσι: 2001

Δείτε επίσης
------------

* Κατάλογος ποδοσφαιριστών ανδρών με 50 ή περισσότερα διεθνή γκολ

Παραπομπές
----------

1. ↑  «Best Korean Soccer Players of All Time». Αρχειοθετήθηκε από το πρωτότυπο στις 12 Ιανουαρίου 2022. Ανακτήθηκε στις 12 Ιανουαρίου 2022.
2. 1 2  «Seon-Hong Hwang». Ανακτήθηκε στις 12 Ιανουαρίου 2022.
3. ↑  «황선홍黃善洪». Ανακτήθηκε στις 12 Ιανουαρίου 2022.
4. ↑  «Asian Champions' Cup». Ανακτήθηκε στις 12 Ιανουαρίου 2022.
5. ↑  «[황선홍 인터뷰①] 황선홍 "14년 대표팀 생활, 난 주전이 아닌적 없었다». Αρχειοθετήθηκε από το πρωτότυπο στις 12 Ιανουαρίου 2022. Ανακτήθηκε στις 12 Ιανουαρίου 2022.
6. 1 2 3  «Hwang Seon-Hong - Century of International Appearances». Ανακτήθηκε στις 12 Ιανουαρίου 2022.
7. ↑  «HUANG Sun-hong». Ανακτήθηκε στις 12 Ιανουαρίου 2022.
8. ↑  «Asian Games 1994 (Hiroshima, Japan)». Ανακτήθηκε στις 12 Ιανουαρίου 2022.
9. ↑  «Ghana Olympic - South Korea Olympic 0-1». Ανακτήθηκε στις 12 Ιανουαρίου 2022.
10. ↑  «KOREA REPUBLIC 2 : 0 POLAND». Αρχειοθετήθηκε από το πρωτότυπο στις 10 Φεβρουαρίου 2003. Ανακτήθηκε στις 12 Ιανουαρίου 2022. CS1 maint: Unfit url (link)
11. ↑  «International Goals: Players with 30 or More Goals». Ανακτήθηκε στις 28 Ιανουαρίου 2022.
12. ↑  «Hwang Sun-Hong (Sun-Hong Hwang) in Football Manager». Ανακτήθηκε στις 12 Ιανουαρίου 2022.
13. ↑  «Hwang appointed South Korea football coach for Hangzhou 2022 three-in-a-row tilt». Ανακτήθηκε στις 12 Ιανουαρίου 2022.